CELEX: 62020CN0303
Language: hr
Date: 2020-07-08 00:00:00
Title: Predmet C-303/20: Zahtjev za prethodnu odluku koji je 8. srpnja 2020. uputio Sąd Rejonowy w Opatowie (Poljska) – Ultimo Portfolio Investment (Luksemburg) S.A. protiv KM

5.10.2020   
            
            
               HR
            
            
               Službeni list Europske unije
            
            
               C 329/5
            
         
      Zahtjev za prethodnu odluku koji je 8. srpnja 2020. uputio Sąd Rejonowy w Opatowie (Poljska) – Ultimo Portfolio Investment (Luksemburg) S.A. protiv KM
      (Predmet C-303/20)
      (2020/C 329/06)
      Jezik postupka: poljski
      
         Sud koji je uputio zahtjev
      
      Sąd Rejonowy w Opatowie
      
         Stranke glavnog postupka
      
      
         Tužitelj: Ultimo Portfolio Investment (Luxembourg) S.A.
      
         Tuženik: KM
      
         Prethodna pitanja
      
      Predstavlja li sankcija prekršajne odgovornosti predviđena člankom 138.c stavkom 1. Kodeksa wykroczeń (Zakonik o prekršajima) za nepoštovanje obveze procjene kreditne sposobnosti potrošača iz članka 8. stavka 1. Direktive 2008/48/EZ Europskog parlamenta i Vijeća od 23. travnja 2008. o ugovorima o potrošačkim kreditima i stavljanju izvan snage Direktive Vijeća 87/102/EEZ (1) odgovarajuću i dostatnu provedbu zahtjeva da se u nacionalnom pravu utvrde djelotvorne, proporcionalne i odvraćajuće sankcije za vjerovnikovu povredu obveze procjene kreditne sposobnosti potrošača koja se državama članicama nalaže člankom 23. Direktive 2008/48/EZ Europskog parlamenta i Vijeća od 23. travnja 2008. o ugovorima o potrošačkim kreditima i stavljanju izvan snage Direktive Vijeća 87/102/EEZ?
      
         (1)  SL 2008., L 133, str. 66. (SL, posebno izdanje na hrvatskom jeziku, poglavlje 15., svezak 13., str. 58.)